ΓΡΑΠΤΗ ΕΡΩΤΗΣΗ P-0567/02

υποβολή: Werner Langen (PPE-DE) προς την Επιτροπή

(25 Φεβρουαρίου 2002)

Θέμα: Διαφορές ως προς τις άδειες κυκλοφορίας φυτοφαρμακευτικών προϊόντων στην ΕΕ

Στα κράτη μέλη της Ευρωπαϊκής Ένωσης αντιμετωπίζεται διαφορετικά η χρήση των φυτοφαρμάκων στην καλλιέργεια οπωροκηπευτικών.

Πολλά από τα προϊόντα αυτά είναι απαγορευμένα στη Γερμανία, ενώ αντίθετα επιτρέπονται σε γειτονικές χώρες της ΕΕ. Προφανώς είναι διαφορετική σε κάθε κράτος μέλος η ερμηνεία των οδηγιών και κανονισμών που αφορούν τους καταναλωτές και το περιβάλλον, γεγονός που οδηγεί σε στρεβλώσεις του ανταγωνισμού.

Ποια είναι γενικά η θέση της Επιτροπής ως προς το θέμα αυτό·

Ποια μέτρα προτίθεται να λάβει για την αποφυγή στρεβλώσεων του ανταγωνισμού·

Απάντηση του κ. Byrne εξ ονόματος της Επιτροπής

(26 Μαρτίου 2002)

Η οδηγία του Συμβουλίου 91/414/ΕΟΚ σχετικά με τη διάθεση στην αγορά φυτοπροστατευτικών προϊόντων θεσπίζει ένα εναρμονισμένο κοινοτικό σύστημα αξιολόγησης των δραστικών ουσιών σε κοινοτικό επίπεδο και ένα σύστημα αξιολόγησης και έγκρισης των φυτοπροστατευτικών προϊόντων που περιέχουν τις ουσίες αυτές σε εθνικό επίπεδο. Το παράρτημα VI της οδηγίας θεσπίζει μία σειρά από ενιαίες αρχές για την αξιολόγηση κινδύνου που πρέπει να εφαρμόζουν τα κράτη μέλη, όταν διενεργούν τις αξιολογήσεις τους. Εν αναμονή των κοινοτικών αξιολογήσεων και των αποφάσεων της Επιτροπής για μεμονωμένες δραστικές ουσίες η οδηγία προβλέπει μεταβατικά μέτρα σύμφωνα με τα οποία τα κράτη μέλη μπορούν να συνεχίσουν να εφαρμόζουν εθνικά κριτήρια κατά τη χορήγηση εγκρίσεων με την προϋπόθεση ότι τηρούν τις απαιτήσεις ασφαλείας που προβλέπονται στην οδηγία.

Οι διαφορές στη χρήση και την έγκριση φυτοπροστατευτικών προϊόντων μεταξύ των κρατών μελών μπορούν να οφείλονται σε διάφορους λόγους που περιλαμβάνουν (i) διαφορετικές στρατηγικές προώθησης των πωλήσεων από τις επιχειρήσεις που παράγουν τα προϊόντα (δηλ. οι επιχειρήσεις μπορεί να προτιμήσουν να μηνποβάλουν αίτηση έγκρισης των προϊόντων τους σε ορισμένα κράτη μέλη), (ii) διαφορετικές καλλιέργειες, (iii) διαφορετικά προβλήματα από παράσιτα, (iv) διαφορετικές περιβαλλοντικές συνθήκες, και (v) τα επίπεδα περιβαλλοντικής και εργατικής προστασίας, που μπορεί να είναιψηλότερα από τα όσα προβλέπει η οδηγία και τα οποία επιλέγουν ως μέτρο σύγκρισης ορισμένα κράτη μέλη κατά την αξιολόγηση αιτήσεων έγκρισης. Η Επιτροπή πιστεύει ότι προς το παρόν η κατάσταση αυτή δεν έχει προκαλέσει σημαντική στρέβλωση του ανταγωνισμού εις βάρος των γερμανών αγροτών.

Για τις ουσίες που περιέχονται στο παράρτημα Ι της οδηγίας εφαρμόζεται το άρθρο 10 της οδηγίας. Το άρθρο αυτό απαιτεί από τα κράτη μέλη να αναγνωρίζουν αμοιβαία τα προϊόντα που αξιολογούνται σύμφωνα με τις ενιαίες αρχές και που περιέχουν μόνο δραστικές ουσίες του παραρτήματος Ι, αλλά παράλληλα τους επιτρέπει να θέτουν όρους σχετικούς με τηνγεία και την ασφάλεια των εργατών σύμφωνα με το κοινοτικό δίκαιο. Επιπλέον καθιστά δυνατό το συνυπολογισμό διαιτολογικών, περιβαλλοντικών, γεωργικών και φυτοϋγειονομικών παραγόντων. Παρόλα αυτά σε περίπτωση που κάποιο κράτος μέλος αρνηθεί τη χορήγηση έγκρισης σύμφωνα με την αρχή της αμοιβαίας αναγνώρισης λόγω των ανωτέρω παραγόντων οφείλει να ενημερώσει την Επιτροπή. Στη συνέχεια λαμβάνεται απόφαση σύμφωνα με τις διαδικασίες επιτροπολογίας που προβλέπει η οδηγία για να εξακριβωθεί κατά πόσο είναι ορθή η απόφαση του εν λόγω κράτους μέλους να αρνηθεί τη χορήγηση έγκρισης λόγω των διαφορετικών συνθηκών μεταξύ του κράτους μέλους που χορήγησε την αρχική έγκριση και εκείνου από το οποίο ζητάται αμοιβαία αναγνώριση. Στις περιπτώσεις που εφαρμόζεται πλήρως η οδηγία (δηλ. στις περιπτώσεις που αφορούν όλες τις δραστικές ουσίες στο παράρτημα Ι και στις οποίες εφαρμόζονται πλήρως οι ενιαίες αρχές) τα κράτη μέλη δεν μπορούν να αρνηθούν την έγκριση με την εξαίρεση των περιπτώσεων στις οποίες η άρνηση δικαιολογείται από αντικειμενικές διαφορές.

Με την εξαίρεση της ανωτέρω περίπτωσης η Επιτροπή δεν έχει την αρμοδιότητα να παρέμβει εκτός και αν δεν τηρείται η οδηγία. Στη συγκεκριμένη περίπτωση η Επιτροπή δεν διαθέτει στοιχεία που να δικαιολογούν κάτι τέτοιο. Το ζήτημα του ενδεχομένου στρέβλωσης του ανταγωνισμού θα μπορούσε να αντιμετωπισθεί, όταν τροποποιηθεί η οδηγία. Η Επιτροπή προτίθεται ναποβάλει πρόταση αναθεώρησης της εν λόγω οδηγίας στο Συμβούλιο και το Κοινοβούλιο στα τέλη του 2002.